แพทตี้ อิ่มบุญถือศีลรับวันเกิดอายุ 28 ปี แดน อวยพรหวานฉ่ำน้ำตาลขึ้นไอจี
เรียกว่าเป็นวันคล้ายวันเกิดที่นางเอกสาวหน้าเด็ก แพทตี้ อังศุมาลิน สิรภัทรศักดิ์เมธา อิ่มบุญอิ่มใจสุดๆ เพราะเจ้าตัวและคุณแม่ได้ไปถือศีลนุ่งขาวห่มขาวที่วัดแห่งหนึ่งในวันที่ 13 ก.ค. 2562 ซึ่งเป็นวันคล้ายวันเกิดของแพทตี้อายุครบ 28 ปีพอดี ด้านแฟนหนุ่ม แดน วรเวช ดานุวงศ์ ก็ทำเอาไอจีกลายเป็นสีชมพู โพสต์อวยพรวันเกิดสุดหวาน,โดยแพทตี้ได้โพสต์ภาพคู่กับคุณแม่และเขียนข้อความ รอบนี้ดีใจมาม๊ามาถือศีลด้วย ก่อนจะโพสต์ภาพตัวเองในชุดขาวและเขียนข้อความว่า ขอบคุณทุกคำอวยพรที่ส่งกันมาด้วยนะคะ ขอให้คำอวยพรต่างๆ เด้งกลับไปหาทุกคนเป็นล้านเท่าเลย อิอิ ปีนี้แฮปปี้ได้ทำบุญถือศีลเผื่อทุกๆ คนด้วยน๊าา,ด้านหวานใจอย่างหนุ่มแดนก็ได้โพสต์ภาพแพทตี้ที่กำลังจับมือพร้อมด้วยข้อความหวานๆ ว่า สุขสันต์วันเกิดนะครับ @pattieung ขอให้มีรอยยิ้มแบบนี้ให้ตัวเองและแฟนๆ ของหนูในทุกๆ วัน พี่จะเป็นหนึ่งคนที่เฝ้ารอใบหน้าที่มีความสุขแบบนี้ของอังตลอดไปนะครับ โดยแพทตี้ได้ตอบกลับเป็นไอคอนรูปยิ้ม และมีแฟนๆ เข้ามาแซวความหวานน่ารักของทั้งคู่ บ้างก็คอมเมนต์เชียร์ให้แต่งงานได้แล้ว หวานซะไม่เกรงใจคนโสดเลยจริงๆ.
แพทตี้ อังศุมาลิน ถือศีลทำบุญวันคล้ายวันเกิดอายุครบ 28 ปี ด้านแฟนหนุ่ม แดน วรเวช ก็ทำเอาไอจีกลายเป็นสีชมพู โพสต์อวยพรวันเกิดสุดหวาน
แพทตี้ อังศุมาลิน,แดน วรเวช,แพทตี้ อังศุมาลิน วันเกิด,แดน แพทตี้,อินสตาแกรมดารา